CELEX: 62013TN0259
Language: hu
Date: 2013-05-07 00:00:00
Title: T-259/13. sz. ügy: 2013. május 7-én benyújtott kereset — Franciaország kontra Bizottság

20.7.2013   
            
            
               HU
            
            
               Az Európai Unió Hivatalos Lapja
            
            
               C 207/42
            
         2013. május 7-én benyújtott kereset — Franciaország kontra Bizottság
   (T-259/13. sz. ügy)
   2013/C 207/71
   Az eljárás nyelve: francia
   
      Felek
   
   
      Felperes: Francia Köztársaság (képviselők: E. Belliard, D. Collas és C. Candat meghatalmazottak)
   
      Alperes: Európai Bizottság
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               részlegesen semmisítse meg az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2013. február 26-i 2013/123/EU bizottsági határozatot, amennyiben az kizárja a Francia Köztársaság által a 2008. és 2009. költségvetési évben a plan de développement rural hexagonal 2007–2013 (2007–2013-as francia vidékfejlesztési terv) keretében Indemnités Compensatoires des Handicaps Naturels (természeti hátrányok után járó kompenzációs támogatások, ICHN) címén kifizetett kiadásokat;
            
         
               —
            
            
               másodlagosan részlegesen semmisítse meg 2013/123/EU bizottsági határozatot, egyfelől amennyiben az kizárja az európai uniós finanszírozásból a Francia Köztársaság által az ICHN-támogatás keretében a juhfélék után járó támogatásra be nem jelentett juhok után kifizetett kiadásrészt; másfelől amennyiben az kizárja az európai uniós finanszírozásból a Francia Köztársaság által az ICHN-támogatás keretében azon szarvasmarhák után kifizetett kiadásrészt, amelyek állatazonosítás címén helyszíni ellenőrzésen vagy a szarvasmarha-tenyésztési támogatás ellenőrzésén estek át;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
               1.
            
            
               Az első, az 1975/2006 rendelet (1) 10. cikke (2) és (4) bekezdésének, valamint 14. cikke (2) bekezdésének megsértésére alapított jogalap, amennyiben a Bizottság úgy ítélte meg, hogy a francia kormány nem teljesítette az ellenőrzések terén fennálló kötelezettségeit, mivel a szarvasmarhák és azon juhok tekintetében, amelyek után anyajuhok után járó jövedelemtámogatást igényeltek, nem végezte el ezen állatok megszámlálását az Indemnités Compensatoires des Handicaps Naturels (természeti hátrányok után járó kompenzációs támogatások, a továbbiakban: ICHN-támogatás) címén végzett helyszíni ellenőrzések során. Ez a jogalap két részből áll, amelyek keretében a felperes arra hivatkozik, hogy:
               
                           —
                        
                        
                           az ICHN-támogatás címén végzett helyszíni ellenőrzések során az állatok megszámlálására vonatkozó kötelezettség ellentétes az állománysűrűség kritériumának folyamatos jellegével és az egyenlő bánásmód elvével;
                        
                     
                           —
                        
                        
                           a Bizottság tévesen értelmezte a 1975/2006 rendelet 10. cikkének (2) és (4) bekezdését, valamint 14. cikkének (2) bekezdését, amikor megállapította, hogy a francia ellenőrzési rendszer nem megfelelő az állománysűrűség kritériuma tiszteletben tartásának ellenőrzésére.
                        
                     
         
               2.
            
            
               A második, az 1082/2003 rendelet (2) 2. cikke (2) bekezdésének és a 796/2004 rendelet (3) 26. cikke (2) bekezdése b) pontjának megsértésére alapított jogalap, amely rendelkezések a szarvasmarhafélék azonosítása és a szarvasmarha-tenyésztési támogatások keretében végzett ellenőrzések módszereire vonatkoznak, amennyiben a Bizottság úgy ítélte meg, hogy az 1975/2006 rendelet 10. cikkének (2) és (4) bekezdése, valamint 14. cikkének (2) bekezdése előírja az állománysűrűség kritériumának ellenőrzésére céljából végzett helyszíni ellenőrzés során az állatok megszámlálását.
            
         
               3.
            
            
               A harmadik, másodlagosan felhozott, arra alapított jogalap, hogy a Bizottság jogellenesen terjesztette ki az átalánykorrekció alkalmazását az anyajuhok után járó jövedelemtámogatásra nem jogosult juhtenyészetekre és a szarvasmarhafélék azonosítása és a szarvasmarha-tenyésztési támogatások keretében ellenőrzött szarvasmarha-tenyészetekre.
            
         
      (1)  A vidékfejlesztési támogatási intézkedésekre vonatkozó ellenőrzési eljárások, valamint a kölcsönös megfeleltetés végrehajtása tekintetében az 1698/2005/EK tanácsi rendelet végrehajtására vonatkozó részletes szabályok megállapításáról szóló, 2006. december 7-i 1975/2006/EK bizottsági rendelet (HL L 368., 74. o.).
   
      (2)  Az 1760/2000/EK európai parlamenti és tanácsi rendeletnek a szarvasmarhafélék azonosítási és nyilvántartási rendszerének keretében végrehajtandó minimális szintű ellenőrzések tekintetében történő végrehajtására vonatkozó részletes szabályok megállapításáról szóló, 2003. június 23-i 1082/2003/EK bizottsági rendelet (HL L 156., 9. o.; magyar nyelvű különkiadás 3. fejezet, 39. kötet, 139. o.).
   
      (3)  A közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló, 2003. szeptember 29-i 1782/2003/EK tanácsi rendelet által előírt kölcsönös megfeleltetés, moduláció, valamint integrált igazgatási és ellenőrzési rendszer végrehajtására vonatkozó részletes szabályok megállapításáról szóló, 2004. április 21-i 796/2004/EK bizottsági rendelet (HL L 141., 18. o. magyar nyelvű különkiadás 3. fejezet, 44. kötet, 243. o.).